Title: Com són les mides de l'Univers
Course: Ciències de la naturalesa (Física i química) - 1r d'ESO

Les mides de l'univers

z

Les mides de l'Univers
Condicions d'ús: http://hubblesite.org/about_us/copyright.php

Font: Font: Hubblesite.org

Quan mirem el cel de nit, fora de la ciutat, i sobretot si no hi ha lluna, descobrim una enorme quantitat d’estrelles. La llum ambiental i l’atmosfera en redueixen el nombre que podem veure, però la nostra vista abasta fins a 250 anys llum de distància. Això vol dir que la llum de l’estrella més llunyana ha trigat 250 anys a arribar fins a la nostra pupil·la. Si aquesta estrella s’apagués ara mateix, no podríem observar cap canvi fins passats 250 anys. Si en aquesta estrella existeix alguna espècie similar a la humana amb interès de conèixer què hi ha més enllà, i, a més, disposen de potents telescopis per observar-nos, veurien Napoleó regnant en bona part d’Europa. La distància entre el Sol i la Terra és de 150 milions de quilòmetres. Aquest quantitat es nomena Unitat Astronòmica. La llum recorre 300.000 Km en un segon, és la velocitat més ràpida que es pot assolir. I tot i així, la llum triga una mica més de vuit minuts en arribar a la Terra des del sol.

L’estrella més propera és alfa-Centaure. Es troba a 37 bilions de quilòmetres (37·10^12 Km). Tant alfa-centaure com el Sol es troben formant part d’una galàxia, la Via Làctia, un disc de 100.000 anys llum de llarg i només 10.000 anys llum de gruix integrat per 200.000 milions d’estrelles. En una extrem del disc, en un braç anomenat d’Orió a 26.000 milions de quilòmeres del centre, es troba el nostre sistema solar. Quan mirem cap al centre de la galàxia, observem moltes més estrelles que quan mirem enfora. En una nit sense lluna, veuràs una franja que travessa el cel, molt més blanquinosa a causa del gran nombre d’estrelles. D’aquí ve el seu nom.

Al voltant de la nostra galàxia hi ha algunes altres galàxies més petites. El conjunt forma l'anomenat Grup Local. La més important de totes elles és Andròmeda, situada a tres mil milions d’anys llum de distància. Andròmeda porta males notícies: ens hi acostem a 500.000 Km/h i hi xocarem d’aquí a tres mil milions d’anys!

El nombre d’estrelles és enorme. En una esfera de 500.000 anys llum de radi, n’hi trobem 225.000 milions. Totes elles es troben agrupades formant galàxies, cúmuls de galàxies i supercúmuls de cúmuls. El Grup Local forma part del cúmul de Virgo i el cúmul de Virgo forma part del supercúmul de Virgo. Una esfera de 2.000 milions d’anys llum de diàmetre, centrada al Sol, conté 100 supercúmuls i uns tres milions de galàxies. L’esfera de l’Univers visible té un radi de 14.000 milions d’any llum. Conté 350.000 milions de galàxies i 30.000 trilions d’estrelles.

Els punts brillants de la fotografia (Pots trobar-ne més de similars a

http://hubblesite.org/newscenter/archive/), realitzada pel telescopi Hubble, són galàxies fins una distància de 10.000 milions d’any llum.

Pots ampliar la informació d’aquest text a

http://www.atlasoftheuniverse.com/catala/index.html

- Convé ara mirar el següent vídeo: