Title: Classificació dels planetes
Course: Ciències de la naturalesa (Física i química) - 1r d'ESO

Classificació dels planetes

Com podem classificar els planetes del Sistema Solar

Condicions d'ús: http://www.jpl.nasa.gov/imagepolicy/
Fotografia: fotomuntatge a partir d'imatges obtingudes per © NASA

Havent consultat aquest enllaç, t'adonaràs que els planetes més propers al Sol (Mercuri, Venus, la Terra i Mart) són molt més petits que els més allunyats (Júpiter, Saturn, Urà i Neptú). A més són bàsicament rocosos, mentre que els altres estan formats fonamentalment per substàncies gasoses. Els primers s'anomenen planetes interiors; els altres, planetes exteriors. Sovint es parla també de planetes superiors referint-se a tots els que tenen una òrbita més gran que la Terra, és a dir, el conjunt de Mart i els planetes exteriors.

Comparant les diferents distàncies dels planetes al Sol, s'observa un augment progressiu d'aquestes, però entre els planetes interiors i els exteriors, on podríem pensar de trobar-hi un planeta, trobem només un conjunt d'asteroides. El cinturó d'asteroides, com se'l coneix, està constituït per milions de roques anomenades asteroides (o també planetes menors), de les quals només han estat catalogades 300.000. La majoria no superen ni de llarg els 100 Km de diàmetre, però el més important és Ceres, que en fa 950. El cinturó d'asteroides és el resultat d'un planeta que no es va formar a causa de la forta atracció gravitatòria del veí Júpiter. L'existència, però, de Júpiter i la resta de planetes exteriors és una bona notícia, perquè molts objectes que entren al Sistema Solar són atrets cap a ells, de manera que no arriben a impactar contra els planetes interiors, la Terra inclosa. Per això es diu que els planetes exteriors estabilitzen el Sistema Solar.

- Anota a la teva llibreta
  - La classificació suggerida al text anterior
  - Lles característiques dels planetes interiors i dels exteriors
  - Les causes que en l'òrbita de Ceres, no es trobi cap planeta sinó molts asteriodes
  - La raó per la qual diem que els planetes exteriors estabilitzen el Sistema Solar.

- A continuació, realitza el qüestionari Descripció del Sistema Solar
- Finalment hauràs de realitzar la tasca Descripció dels planetes del Sistema Solar