Title: Preparació de dissolucions
Course: Ciències de la naturalesa (Física i química) - 1r d'ESO

Preparació de dissolucions

Com es prepara una dissolució

Breument, preparar una dissolució vol dir mesurar una determinada massa d'allò que volem dissoldre (solut) i afegir-li dissolvent fins obtenir el volum total que desitgem. La composició d'una dissolució, anomenada concentració, l'expressem dividint la massa del solut pel volum de la dissolució. Una concentració petita de sal (solut) en aigua podria ser 2 g/L, mentre que l'aigua del mar té una concentració al voltant de 35 g/L. Això vol dir que evaporant un litre de la primera dissolució, recuperaríem 2 g de sal; mentre que en recuperaríem 35 g a partir de l'aigua de mar.

Imaginem que volem preparar 1 L d'aigua de mar. Per tant, haurem de mesurar 35 g de sal. Anem a veure dues maneres de fer, una incorrecte i l'altra correcte:

INCORRECTE: Dissol els 35 g de sal en un litre d'aigua.
CORRECTE: Afegeixo aigua als 35 g de sal fins a obtenir un litre de dissolució.

De la primera manera, no obtindríem pas un litre, perquè la sal també ocupa volum. A més el volum total tampoc no seria la suma del de la sal i l'aigua, perquè les partícules de sal es fiquen pels forats existents entre les partícules de l'aigua. Com analogia, pensa en un pot de cigrons si hi afegeixes arròs: l'arròs es fica entre els cigrons.

A continuació prepararem una dissolució de sulfat de coure, una substància que acoloreix de blau l'aigua. Abans de fer res, cal que et familiaritzis amb el material que usaràs: matràs erlenmeyer i matràs aforat.

- Consulta al laboratori virtual el material a utilitzar
- Imprimeix aquest protocol per endur-te'l al laboratori