Title: Sòlids que semblen líquids, líquids que semblen sòlids
Course: Ciències de la naturalesa (Física i química) - 1r d'ESO

Sòlids que semblen líquids, líquids que semblen sòlids

Sòlids que semblen líquids, líquids que semblen sòlids

Pensa en un tub ple de dentifrici. Oblidem per un moment què hi ha a dins i fem cas només de l'experimentació. El tub es pot deformar, és a dir, el dentifrici té sempre la forma del recipient. Si comprimíssim fortament el tub, rebentaria i demostraria que el contingut no es pot comprimir. Això vol dir que a dins, hi ha una substància que no té forma determinada, però si volum fix. La conclusió és que hi tenim un líquid!

Els líquids, tanmateix, flueixen. Mal aniria que el dentifrici fluís, perquè el vessaríem sobre el raspallet i tot plegat seria un desastre. El dentifrici sembla participar de les propietats dels líquids i també dels sòlids. Fixa't que, com més viscós (menys fluid) és un líquid, més s'assembla en un sòlid. Sovint posar la frontera entre sòlid i líquid pot ser una mica arbitrari. Aquestes substàncies reben el nom de gels, però no tenen res a veure amb el gel, l'aigua en estat sòlid. Els gels poden ser classificats com a gels sòlids o com a gels líquids per la semblança als uns o als altres. Molts sabons dels anomenats líquids són gels líquids i el dentifrici del nostre exemple és un gel sòlid.

- Realitza el qüestionari Sòlids, líquids, gasos