Title: Com mesurem la densitat
Course: Ciències de la naturalesa (Física i química) - 1r d'ESO

Com mesurem la densitat

Com mesurem la densitat

- Prova d'equilibrar els platets d'unes balances situant a cadascun cubs de metalls diferents que el professor et pugui proporcionar.

Si, per exemple, en un platet hi posem ferro i en l'altre alumini, suposant que tots els cubs siguin iguals en volum, les balances es desequilibren cap al ferro, indicant que la massa de ferro és superior. Amb dos cubs d'alumini, seguirà essent superior la massa de ferro, però amb tres d'alumini, hauràs aconseguit més massa d'alumini que de ferro.

L'experiment mostra que en un mateix volum, diferents substàncies tenen diferent quantitat de matèria. La densitat es defineix com la relació entre la massa d'una substància i el volum que ocupa.

La fórmula que permet calcular la densitat a partir de la massa i el volum és:

En aquesta expressió, m representa la massa i V el volum. En el Sistema Internacional, expressem la massa en quilograms i el volum en metres cúbics, i per tant, la densitat, en Kg/m^3. És més habitual, però, expressar el volum en litres i aleshores, la densitat en kg/L.

Cada material té una densitat diferent. A continuació, tens una llista de les densitats, expressades en kg/L, d'algunes substàncies molt comunes:

Substància | d (kg/L)
Mercuri | 13,58
Plom | 11,34
Plata | 10,49
Coure | 8,92
Ferro | 7,87
Estany | 7,31
Diamant | 3,50
Alumini | 2,70
Magnesi | 1,74
Aigua de mar | 1,02
Aigua | 1,00

- Utilitzant aquesta taula, resol el qüestionari Càlculs de densitats.
- Entra al wiki Disseny d'un mètode per mesurar la densitat