Title: Estructura del Sol
Course: Ciències de la naturalesa (Física i química) - 1r d'ESO

Estructura del Sol

L'estructura interna del Sol

Font i condicions d'ús: http://sdo.gsfc.nasa.gov/gallery/firstlight/

El Sol està constituït per tres capes diferenciades: la part interna, la fotosfera i l'atmosfera.

1. Part Interna
La constitueixen, de dins enfora, el nucli, la zona de radiació i la zona de convecció. La part interna, amb un radi de 700.000 Km, es troba a 15 milions de graus de temperatura. És on tenen lloc les reaccions de fusió nuclear. L'hidrogen es converteix en heli tot produint enormes quantitats d'energia. Es calcula que la pèrdua de massa del Sol com a resultat d'aquest procés és de l'ordre de 4,3 tones cada segon. Tot i això, l'enorme massa del Sol garanteix que en 6.000 milions d'anys, només haurà consumit una desena part de la massa d'hidrogen.

1. Fotosfera
És una part molt més prima (500 Km d'altura) que se situa sobre l'anterior. La temperatura de la fotosfera no arriba als 6.000 graus, però per raons encara en estudi, en algunes zones és més freda (uns 1.000 graus). Aquestes zones més fredes i, per tant, menys lluminoses expliquen les taques solars.
2. Atmosfera
L'atmosfera és la part més exterior del Sol. Està constituïda de la cromosfera i la corona. La primera té una altura de 10.000 Km i una temperatura que varia des dels 4.600 graus en la frontera amb la fotosfera fins a un milió de graus en el llindar amb la corona. Per la seva banda,la corona, la part més externa del sol, es troba a temperatures entre un milió i dos milions de graus. És molt difícil apreciar on acaba, perquè les partícules que la constitueixen es van enrarint a poc a poc a mesura que ens allunyem del centre del Sol. En l'atmosfera és on tenen lloc les protuberàncies solars.

- A la teva llibreta,
  - Fes-hi un esquema per resumir el text
  - Incorpora a l'esquema un croquis del sol
  - Buscar informació a Internet, esquemes, dibuixos, etc. Compara-ho amb el que tens fet. Corregeix o completa la informació i fes les consultes al professor que creguis oportunes.
- Finalment respon el qüestionari Observació i constitució del Sol