Title: La Terra és com una baldufa?
Course: Ciències de la naturalesa (Física i química) - 1r d'ESO

I ara què

Els complicats moviments de la Terra

Si ja has observat atentament el moviment de la baldufa, segurament ja hauràs vist que en té tres de característics: es desplaça, gira sobre el seu eix i, finalment, el seu eix també gira. Aquest darrer moviment rep el nom de precessió. Ja sabem, doncs, que la Terra triga una mica més de 365 dies per donar la volta al Sol, una mica menys de 24 hores per donar una volta sobre el seu eix i... 25.868 anys per completar una volta en el seu moviment de precessió. Com en la baldufa, el moviment de precessió el fa en sentit contrari al de rotació. I, com en la baldufa, el moviment de precessió és molt més lent que el de rotació (sabries mesurar quantes voltes de precessió fa l'eix de la baldufa en 10 segons?). Com a conseqüència del moviment de precessió, els pols també es van movent.