Title: Dissolucions i col·loides
Course: Ciències de la naturalesa (Física i química) - 1r d'ESO

Dissolucions i col·loides

Dissolucions i col·loides

Quina diferència quant a l'aspecte hi ha entre un got d'aigua de mar i un got de llet? El got d'aigua de mar és una dissolució i el de llet, un col·loide. En els dos casos, però, l'aigua és l'ingredient més abundant. A continuació, farem un experiment per comprovar com són els un i els altres i quines propietats els caracteritzen.

- Imprimeix aquest protocol per dur-lo al laboratori.

A continuació, veurem com podem explicar els resultats obtinguts al laboratori:

^En l'exemple del laboratori, l'aigua actua de dissolvent. Els dos primers tubs són una dissolució. Fixa't que són transparents. L'aigua és el dissolvent i el sulfat de sodi i el clorur de bari són respectivament els soluts. L'aigua de mar també és una dissolució però de clorur de sodi, nom químic de la sal de cuinar. En filtra-los, no hem pogut observar cap canvi. La sal de cuina no es pot obtenir de l'aigua del mar per filtració, sinó que cal deixar evaporar l'aigua en les saleres.
^
^El tercer tub no és transparent, almenys al principi. Se sembla a la llet, oi? En el tercer tub, hi tenim un col·loide. En filtrar, una part s'ha quedat al paper, però una bona part ha passat a través dels porus del paper. Molts col·loides, com la llet, són estables. L'obtingut al laboratori, tanmateix, a poc a poc ha anat formant dues fases, una sòlida, al fons, i una de líquida. La substància formada (sulfat de bari) no és soluble en aigua.

Podem concloure que en els dos tubs primers, les partícules són prou petites per passar a través dels porus del paper de filtre, però en el tercer tub les partícules, algunes més grans, no hi passen i són retingudes pel paper. No totes, però! Algunes, més petites, han travessat el paper i han seguit formant un col·loide, tot i que més transparent que el primer.

- Finalment, resol el qüestionari Conclusions de l'experiment sobre les dissolucions i els col·loides.