Title: Planetes i planetes nans
Course: Ciències de la naturalesa (Física i química) - 1r d'ESO

Què és exactament un planeta?

Hi ha molts cossos girant entorn del Sol, però només uns quants els anomenem planeta. El mot planeta deriva de la paraula en grec clàssic que significava errant. De nit, tots els punts lluminosos que veiem al cel semblen girar com efecte de la pròpia rotació de la Terra.

La Lluna n'és una excepció, naturalment, perquè també gira entorn de la Terra. Els moviments complicats de la Lluna són els resultat del moviment de rotació de la Terra i de la pròpia Lluna entorn de la Terra. De la mateixa manera, els altres cossos que giren entorn del Sol tampoc no semblen seguir el moviment general de les estrelles. Els planetes, vistos des de la superfície de la Terra, avancen les estrelles i després tornen enrere. Segueixen, doncs, un moviment errant, tot i que perfectament predictible. D'aquí en ve el nom.

No sembla, per tant, que definir què és un planeta hagués de comportar gaires problemes ni cap controvèrsia. Tanmateix, les coses de vegades no són tan simples com es preveuen d'entrada. I com a mostra, pots llegir l'article d'aquest enllaç.

- Havent llegit l'article, escriu a la teva llibreta les raons del canvi de definicions i les noves definicions.
- A continuació, confecciona un document de text amb les anotacions i presenta'l de la manera habitual.