Title: Mapa d'humitat
Course: Ciències de la naturalesa (Física i química) - 1r d'ESO

Experiment sobre la humitat

De gel i aigua líquida n'has vist sovint. També has vist el vapor d'aigua, sobretot a la cuina. Però costa més veure l'aigua en estat gas que ens envolta. L'aire conté aigua, la humitat. Sense aquesta humitat, la nostra salut se'n sentiria moltíssim.

Treballant en grup, situa en diferents llocs de l'institut gresols contenint exactament 1 g de clorur de calci anhidre (CaCl_2). Cada dia, caldrà pesar els gresols i tornar-los a deixar en el mateix lloc. Pren nota per a cada gresol de les diferents masses mesurades diàriament.

Cal que reflexionis sobre les qüestions:
1. Quina és la causa de l'augment de massa?
2. Per quina raó l'augment és diferent segons el lloc on es trobi el gresol?

Finalment, elabora un informe explicant la investigació realitzada. Com a guia, pots tenir en compte que l'informe estarà bé si

  - Introducció: conté una introducció explicant què pretens estudiar amb la investigació
  - Mètode experimental: conté una explicació clara de la metodologia seguida
  - Resultats experimentals: conté ordenadament i en taules els resultats experimentals trobats
  - Conclusions: les conclusions es basen en els resultats experimentals mostrats

Presenta l'informe de la manera habitual.