Title: La formació del Sistema Solar
Course: Ciències de la naturalesa (Física i química) - 1r d'ESO

formació dels sistema solar

Les diferents teories sobre la formació del Sistema Solar

El Sistema Solar té una antiguitat de 4.600 milions d'anys. Existeixen diferents teories sobre la manera com es va formar el nostre Sistema Solar:

- Teoria de l'acreció
- Teoria dels protoplanetes
- Teoria de la captura
- Teoria Laplaciana moderna
- Teoria de la nebulosa

Consulta aquest enllaç i anota en la teva llibreta les característiques de cadascuna d'elles.

Qualsevol teoria sobre l'origen del Sistema Solar ha de poder explicar alguns fets:

1. Els planetes són esfèrics

Per explicar-ho, podem suposar que els planetes eren en un principi enormes boles de gas. Qualsevol fluid en suspensió a l'espai pren la forma esfèrica que caracteritza tots els planetes. Com analogia, pensa en la forma també esfèrica d'una gota d'aigua. La rotació sobre el propi eix en deforma l'esfericitat. La Terra es troba una mica aplanada, de manera que el radi als pols és més petit que el radi a l'equador. L' excentricitat és un concepte geomètric que mesura la deformació d'una esfera. Una esfera perfecta té excentricitat zero. La Terra té una excentricitat de 0,0167 i és, en realitat, un cos molt poc excèntric.

2. Els planetes giren tots en el mateix sentit

Una altra cosa que han de poder explicar totes les teories és que els planetes giren tots entorn del Sol en el mateix sentit i molt més ràpidament com més a prop del Sol. Executa la simulació sobre el Sistema Solar per comprovar-ho.

3. Els planetes giren entorn del Sol sobre el mateix pla

Tots els planetes giren sobre un únic pla, amb una excepció: Plutó. Veurem més endavant que Plutó no és un planeta com els altres. Executa de nou la simulació per comprovar-ho.

- A continuació realitza la tasca Origen del Sistema Solar.