Title: Les densitats de l'aigua i del gel
Course: Ciències de la naturalesa (Física i química) - 1r d'ESO

Densitats d'aigua i gel

Densitats d'aigua i gel

La densitat de l'aigua en els sistema internacional d'unitats és 1000 Kg/m^3. Això vol dir que 1000 Kg d'aigua ocupen un volum equivalent a 1 m^3. Com que 1 m^3 equival a 1000 L, també podem dir que la seva densitat és 1Kg/L, és a dir, 1 Kg d'aigua ocupa un volum d'1 L. Aquesta és una forma d'expressar la densitat molt més adequada a les quantitats que fem servir al laboratori. El gel té una densitat més petita, un fet molt característic de l'aigua, perquè en general la matèria es troba més compactada en estat sòlid i, per tant, la densitat és més gran. Això fa que el gel floti a l'aigua.

En flotar, el gel desplaça aigua, en fa pujar el nivell. A mesura que es fon, augmenta la quantitat d'aigua líquida però també disminueix la quantitat d'aigua desplaçada. El resultat és que el nivell de l'aigua ni puja ni baixa. Un glaçó flotant en un got d'aigua a vessar no farà que l'aigua vessi encara que es fongui totalment. L'iceberg de la fotografia no farà pujar el nivell del mar quan viatgi a latituds més baixes i es fongui. Quan es conjectura sobre l'augment del nivell del mar a conseqüència de la fusió dels gels polars causada per l'escalfament global, hom es refereix sempre al gel situat sobre terra ferma.

Font: Cedit a domini públic per Andreas Tille