Title: Les estacions de l'any
Course: Ciències de la naturalesa (Física i química) - 1r d'ESO

Les estacions de l'any

Un eix inclinat

Fotografia: imatge presa per l'Apolo XVII.
Font i condicions d'ús

La distància de la Terra fins al Sol varia relativament poc, perquè l'excentricitat de l'òrbita que descriu és molt baixa. Durant el més de gener, la Terra es troba en el seu punt de màxima proximitat al Sol (periheli), a 142.700.000 Km. A partir d'aleshores, la Terra se'n va allunyant fins que arriba a l'afeli, a 151.800.000 Km de distància. En promig, la Terra es desplaça a uns 29 Km/s, però ho fa més ràpidament com més s'acosta al Sol. Semblaria que el fet que faci més fred o més calor depèn de la proximitat del Sol. I és cert que en els planetes que es troben més a prop del Sol, la temperatura és molt superior, i per altra banda tenim el gèlid Urà. Però no només la diferència de distàncies no poden justificar les diferències de temperatures observades a la Terra entre l'estiu i l'hivern, sinó que just quan l'hemisferi Nord es troba en ple hivern, el planeta passa pel periheli, és a dir es troba en el seu punt de màxima proximitat. L'explicació, doncs, de l'existència d'estacions ha de ser una altra.

Imaginem un calorós dia d'estiu del mes d'agost. L'hora de més calor coincideix amb el moment que el Sol es troba sobre nosaltres, al migdia, llavors que els seus raigs arriben verticals. Cap al vespre, però, quan el Sol s'aproxima a la posta, la calor baixa. En aquest moment, els seus raigs ens arriben oblics i esmorteïts per la gran quantitat d'aire que han de travessar. És ben clar, doncs, que la temperatura no depèn tant de la distància al Sol com de la manera que arriben els raigs a la superfície.

L'eix de rotació de la Terra es troba inclinat 23° i mig (exactament 23º 27') respecte el pla sobre el qual gira entorn del Sol (eclíptica). Això fa que la llum del Sol incideixi perpendicularment sobre l'hemisferi Nord durant els mesos de juliol i agost, mentre arriba molt més obliqua durant els mesos de gener i febrer. A l'hemisferi sud, tot funciona exactament al contrari. La diferència és molt més notòria com més ens desplacem cap als pols. La durada del dia i la nit també varien. Això reforça la calor durant l'estiu, perquè a la irradiació més vertical s'hi afegeix una durada més llarga d'aquesta, mentre que a l'hivern, les hores d'irradiació són menors i també la seva efectivitat, ja que arriba més obliqua.

- Llegeix aquest altre enllaç per completar la informació
- Fes girar ara una baldufa i analitzeu per grups tots els moviments que realitza. Anoteu-los a la llibreta.
- Poseu-los en comú utilitzant la wiki Anàlisi del moviment de la baldufa
- A partir del text i el vídeo, defineix a la teva llibreta les paraules solstici, equinocci, periheli i afeli
- Finalment, llegeix el document I ara què.