Title: Com mesurem el volum
Course: Ciències de la naturalesa (Física i química) - 1r d'ESO

Com mesurem el volum

Com mesurem el volum

El volum és la magnitud física que expressa l'espai que ocupa un cos. En el Sistema Internacional la unitat de mesura és el metre cúbic, simbolitzat m^3.

Un cub d'1 metre d'aresta ocupa un volum d'un metre cúbic. Quan a la factura de l'aigua llegim un consum de, per exemple, 35 m^3 vol dir que necessitem 35 cubs d'1 metre d'aresta per contenir tota l'aigua consumida. Com en la massa, mesurar el volum vol dir comparar amb altres volums.

Un metre cúbic és un volum massa gran en moltes aplicacions. La majoria de nosaltres emprem el litre, abreujat L. Necessitem 1000 L per omplir un cub d'1 metre d'aresta. Al laboratori, a més a més, els volums utilitzats són bastant més petits d'un litre. Per això, utilitzem el mil·lilitre, abreujat mL. Calen 1000 mL per completar 1 L. I un milió (1.000.000) de mL per omplir un metre cúbic.

Per mesurar el volum, necessitem recórrer a la Geometria, sobretot pel que fa a la matèria amb forma fixa, és a dir, els sòlids. En el cas dels líquids, al laboratori disposem de provetes, pipetes, buretes i matrassos aforats.

- Havent llegit aquest text, resol el qüestionari sobre el volum. Rellegeix el text mentre respons, si cal.
- Realitza la tasca La mesura de volum dels líquids
- Imprimeix aquest protocol per endur-te'l al laboratori