Title: Advertiment docent!
Course: Ciències de la naturalesa (Física i química) - 1r d'ESO

advertiment docent

Advertiment docent

Aquesta activitat assumeix que les dues experimentacions proposades són magistrals. La descripció en el text hi és per tal de facilitar la comprensió del document en conjunt i per tal que l'alumne pugui recordar més tard què es va fer. Òbviament, no hi ha res que impedeixi qualsevol altre plantejament, especialment per al segon; tanmateix, la sublimació del iode implica l'ús de Bunsens o similars, la qual cosa no sempre pot ser recomanable atesa l'edat i la manca d'habilitats i coneixements dels alumnes de primer d'ESO.

Pel que fa a la sublimació, cal ser conscient que el fet d'observar el gas iode fluir tub d'assaig avall pot induir o reforçar pre-concepcions segons les quals els gasos queden a baix. L'explicació del fenomen pot ser complicada fins i tot apel·lant a la densitat, concepte que de totes maneres encara no s'ha treballat.