Title: Parlem dels eclipsis
Course: Ciències de la naturalesa (Física i química) - 1r d'ESO

els eclipsis

No hi dos sense tres

Fotografia: eclipsi de Lluna. Font:Antoni Alcázar

Els eclipsis són un fenomen que no es donaria si no tinguéssim Lluna. Per què creus que hi hem posat aquest títol.

Els eclipsis de Sol són els més fàcils d'entendre: la Lluna se situa entre el Sol i la Terra. Per una casualitat, la Lluna es troba molt més a prop de la Terra que el Sol, unes 400 vegades, mentre que també és unes 400 vegades més petita. El resultat és que quan els tres astres es troben perfectament arrenglerats, la Lluna tapa totalment el Sol, una situació immillorable per observar la corona solar. Per designar el pas d'un astre per davant d'un altre, fem servir el verb transitar. La Lluna, per tant, transita el Sol. El trànsit de la Lluna davant del Sol dura uns set minuts. No és un fenomen rar: una o dues vegades a l'any té lloc un eclipsi solar, però en un punt determinat del globus pot passar un segle sense veure'n cap.

- A la teva llibreta,

  - Fes un esquema representant aquesta situació.
  - La Lluna no és l'únic astre que pot transitar davant el Sol. Quins altres ho poden fer? Per quina raó no són tan espectaculars?
  - Mira el següent vídeo i comenta la frase "Perquè hi hagi eclipsi solar, la lluna ha d'estar en fase de lluna nova"

En el següent vídeo, trobaràs una animació molt clara dels eclipsis lunars: