Title: Electròlisi de l'aigua
Course: Ciències de la naturalesa (Física i química) - 1r d'ESO

Els components de l'aigua

L'aigua és químicament H_2O. Això vol dir que cada molècula d'aigua està formada per dos àtoms d'hidrogen i un d'oxigen. Tant l'hidrogen com l'oxigen són gasos. L'hidrogen no es troba en la naturalesa perquè reacciona amb gairebé tot. L'oxigen és un important -i imprescindible- component de l'atmosfera, però la majoria de l'oxigen es troba constituint les molècules d'innombrables substàncies, l'aigua entre elles. La paraula hidrogen deriva de dues paraules del grec i etimològicament significa generador d'aigua. Això és així perquè l'hidrogen es combina ràpidament amb l'oxigen per formar aigua.

En l'electròlisi de l'aigua, fem justament el pas contrari: de l'aigua, n'obtindrem hidrogen i oxigen. Com la paraula hidrogen, la paraula electròlisi també deriva de dues paraules del grec. Significa trencament (lisi, com alesiat) per electricitat. I és exactament el que farem: trencar la molècula d'aigua. En les molècules on hi ha una part positiva (catió) i una part negativa (anió), l'anió es mou cap al pol positiu i l'anió ho fa cap el negatiu. La part submergida i que fa de pol s'anomena elèctrode. Al càtode (elèctrode negatiu), hi van els cations i a l'ànode (elèctrode positiu), hi van els anions.

- Imprimeix el document Protocol de l'electròlisi per endur-te'l al laboratori. Després de respondre'n les qüestions a la teva llibreta, torna'l a carregar, completa'l i penja'l en aquesta tasca de la manera habitual.